open-index/open-wikipedia-markdown huggingface dataset:
ประเสริฐ นาสกุล

**ประเสริฐ นาสกุล** (8 กันยายน พ.ศ. 2474 – 9 กรกฎาคม พ.ศ. 2552) อดีตประธานศาลรัฐธรรมนูญ อดีตเลขาธิการคณะกรรมการกฤษฎีกา เป็นตุลาการศาลรัฐธรรมนูญแต่งตั้งจากผู้ทรงคุณวุฒิสาขานิติศาสตร์

## การศึกษา
* มัธยม โรงเรียนวัดนวลนรดิศ  ภาษีเจริญ
* ปริญญาตรี นิติศาสตรบัณฑิต มหาวิทยาลัยธรรมศาสตร์ 
* ปริญญาตรี Victoria University of Wellington นิวซีแลนด์ 
* วิทยาลัยป้องกันราชอาณาจักร รุ่นที่ 26

## การทำงาน
* เลขาธิการคณะกรรมการกฤษฎีกา พ.ศ.  2534 
* ตุลาการศาลรัฐธรรมนูญ
* ประธานศาลรัฐธรรมนูญ (12 กุมภาพันธ์ พ.ศ. 2543 - 7 กันยายน พ.ศ. 2544) 

## ผลงานที่เป็นที่จดจำ
ตุลาการศาลรัฐธรรมนูญคณะที่มีนายประเสริฐ เป็นประธานนั้นได้มีมติตัดสินให้ยกฟ้อง พ.ต.ท.ทักษิณ ชินวัตร นายกรัฐมนตรีคนที่ 23 ของไทย ตามที่คณะกรรมการป้องกันและปราบปรามการทุจริตแห่งชาติ (ป.ป.ช.) ฟ้อง จากคดีจงใจปกปิดทรัพย์สิน (คดีซุกหุ้น 1) ด้วยมติ  8 ต่อ 7 เสียง แต่นายประเสริฐซึ่งเป็นประธานนั้นมีคำวินิจฉัยส่วนตัวว่า พ.ต.ท.ทักษิณ ชินวัตร มีความผิด (ถือเป็นตุลาการเสียงข้างน้อย) และเป็นผู้อ่านคำวินิจฉัยเป็นคนสุดท้าย

## ชีวิตส่วนตัว
นายประเสริฐ นาสกุล ได้ชื่อว่าเป็นบุคคลที่มีความสมถะและมีชีวิตความเป็นอยู่ที่เรียบง่ายมาก และได้ชื่อในเรื่องความซื่อสัตย์สุจริต  ภายหลังเกษียณ ได้ป่วยเป็นโรคหัวใจและโรคเกี่ยวกับต่อมลูกหมาก แต่เมื่อไปเข้ารับการรักษาที่โรงพยาบาลใด ๆ ก็ไม่เคยใช้อภิสิทธิ์เหนือบุคคลทั่วไป

## ถึงแก่อนิจกรรม
นายประเสริฐ ถึงแก่อนิจกรรมเมื่อวันที่ 9 กรกฎาคม พ.ศ. 2552 ด้วยโรคหัวใจ สิริอายุได้ 78 ปี มีพิธีพระราชทานเพลิงศพเมื่อวันที่ 14 กรกฎาคม พ.ศ. 2552 ณ วัดธาตุทอง เขตวัฒนา กรุงเทพมหานคร

## เครื่องราชอิสริยาภรณ์

## อ้างอิง

หมวดหมู่:เลขาธิการคณะกรรมการกฤษฎีกา
หมวดหมู่:ประธานศาลรัฐธรรมนูญไทย
หมวดหมู่:ตุลาการศาลรัฐธรรมนูญ
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:บุคคลจากวิทยาลัยป้องกันราชอาณาจักร
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
อำเภอบ่อไร่

**บ่อไร่** เป็นอำเภอหนึ่งของจังหวัดตราด เป็นพื้นที่ยุทธศาสตร์ทางเศรษฐกิจชายแดนของประเทศไทยกับกัมพูชา มีจุดผ่อนปรนการค้าบ้านหมื่นด่านและจุดผ่อนปรนการค้าบ้านมะม่วง มีวัตถุประสงค์เพื่อเชื่อมโยงการค้า การลงทุน การขนส่ง การท่องเที่ยว ศิลปวัฒนธรรม และชาติพันธุ์ในอนุภูมิภาคลุ่มแม่น้ำโขงเข้าด้วยกัน

## ประวัติ
ท้องที่อำเภอบ่อไร่เดิมเป็นส่วนหนึ่งของอำเภอเขาสมิง แยกออกเป็นกิ่งอำเภอใน พ.ศ. 2513 ต่อมาในปี พ.ศ. 2524 ยกฐานะเป็นอำเภอบ่อไร่

## ที่ตั้งและอาณาเขต
อำเภอบ่อไร่มีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับอำเภอโป่งน้ำร้อน (จังหวัดจันทบุรี) และจังหวัดพระตะบอง (ประเทศกัมพูชา)
* **ทิศตะวันออก** ติดต่อกับจังหวัดพระตะบอง (ประเทศกัมพูชา)
* **ทิศใต้** ติดต่อกับอำเภอเมืองตราดและอำเภอเขาสมิง
* **ทิศตะวันตก** ติดต่อกับอำเภอเขาสมิง และอำเภอขลุง (จังหวัดจันทบุรี)

## การแบ่งเขตการปกครอง
### การปกครองส่วนภูมิภาค
อำเภอบ่อไร่แบ่งพื้นที่การปกครองออกเป็น 5 ตำบล 34 หมู่บ้าน ได้แก่

### การปกครองส่วนท้องถิ่น
ท้องที่อำเภอบ่อไร่ประกอบด้วยองค์กรปกครองส่วนท้องถิ่น 6 แห่ง ได้แก่
* **[[เทศบาลตำบลบ่อพลอย (จังหวัดตราด)|เทศบาลตำบลบ่อพลอย]]** ครอบคลุมพื้นที่ตำบลบ่อพลอย (เฉพาะหมู่ที่ 3, 9–10 และบางส่วนของหมู่ที่ 4, 7)
* **เทศบาลตำบลหนองบอน** ครอบคลุมพื้นที่ตำบลหนองบอนทั้งตำบล
* **องค์การบริหารส่วนตำบลบ่อพลอย** ครอบคลุมพื้นที่ตำบลบ่อพลอย (นอกเขตเทศบาลตำบลบ่อพลอย)
* **องค์การบริหารส่วนตำบลช้างทูน** ครอบคลุมพื้นที่ตำบลช้างทูนทั้งตำบล
* **องค์การบริหารส่วนตำบลด่านชุมพล** ครอบคลุมพื้นที่ตำบลด่านชุมพลทั้งตำบล
* **องค์การบริหารส่วนตำบลนนทรีย์** ครอบคลุมพื้นที่ตำบลนนทรีย์ทั้งตำบล

## อ้างอิง

บ่อไร่

หมวดหมู่:เขตแดนกัมพูชา–ไทย
ไดกราฟ

**ไดกราฟ** อาจหมายถึง
* ไดกราฟ หรือ กราฟที่มีทิศทาง (directed graph)
* ทวิอักษร ตัวอักษรที่สะกดด้วยสองตัวอักษร แต่ออกเสียงเป็นเสียงเดียว เช่นในภาษาอังกฤษ ตัวอักษร ch, sh, ph และ th
* ทวิอักษร (คอมพิวเตอร์) หมายถึงการกดปุ่มตัวอักษรบนแป้นพิมพ์ติดกันสองครั้ง เพื่อให้ได้ตัวอักษรหนึ่งตัว เนื่องจากตัวอักษรที่ต้องการนั้น ไม่มีปุ่มเฉพาะบนแป้นพิมพ์คอมพิวเตอร์
* ทวิอักษรและไตรอักษร (การเขียนโปรแกรม) การลงรหัสอักษรสองตัวหรือสามตัวติดกันตามรูปแบบ ซึ่งจะให้ผลเป็นรหัสคำสั่งหนึ่งอย่าง
อุระ หวังอ้อมกลาง

**นายอุระ หวังอ้อมกลาง** อดีตประธานศาลรัฐธรรมนูญ เกิดเมื่อวันที่  เป็นตุลาการศาลรัฐธรรมนูญแต่งตั้งจากผู้พิพากษาศาลฎีกา

## การศึกษา
*นิติศาสตรบัณฑิต มหาวิทยาลัยธรรมศาสตร์ 
*เนติบัณฑิตไทย 

## การทำงาน
*ผู้พิพากษาหัวหน้าคณะในศาลอาญา (2525 - 2527) 
*ผู้พิพากษาศาลฎีกา (2533) 
*รองอธิบดีผู้พิพากษาศาลอุทธรณ์ ภาค 1 (2534) 
*อธิบดีผู้พิพากษาศาลแพ่ง (2536) 
*ผู้พิพากษาหัวหน้าคณะในศาลฎีกา (2537 - 2540) 
*ตุลาการศาลรัฐธรรมนูญ (11 เมษายน พ.ศ. 2541 - ปัจจุบัน) 
*ประธานศาลรัฐธรรมนูญ (13 กรกฎาคม พ.ศ. 2549 - 19 กันยายน พ.ศ. 2549) 

## เครื่องราชอิสริยาภรณ์

## อ้างอิง

หมวดหมู่:ข้าราชการฝ่ายตุลาการชาวไทย
หมวดหมู่:ผู้พิพากษาไทย
หมวดหมู่:ประธานศาลรัฐธรรมนูญไทย
หมวดหมู่:ตุลาการศาลรัฐธรรมนูญ
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
ดารูมะ (แก้ความกำกวม)

**ดารูมะ** () อาจหมายถึง

* ตุ๊กตาดารูมะ - ของเล่นของญี่ปุ่นมีลักษณะเป็นตุ๊กตาไม้ ไม่มีแขนและขา หน้าตาเป็นรูปพระโพธิธรรม
* พระโพธิธรรม - ผู้สถาปนาวัดเส้าหลิน รู้จักในชื่อในนิยายกำลังภายในว่า ตักม้อ
จุมพล ณ สงขลา

**จุมพล ณ สงขลา** (เกิด 7 มีนาคม พ.ศ. 2480) เป็นอดีตตุลาการศาลรัฐธรรมนูญ

## ประวัติ
จุมพล เกิดเมื่อวันที่ 7 มีนาคม พ.ศ. 2480 เป็นบุตรนายเอื้อน ณ สงขลา อดีตสมาชิกสภาผู้แทนราษฎรจังหวัดสงขลา กับนางชิด ณ สงขลา มีพี่น้องรวม 4 คน 

สำเร็จการศึกษานิติศาสตรบัณฑิต จากมหาวิทยาลัยธรรมศาสตร์ และสำเร็จการศึกษาเนติบัณฑิตไทย

## การทำงาน
จุมพล ณ สงขลา เป็นผู้พิพากษาศาลฎีกา ตั้งแต่ปี พ.ศ. 2539 จนถึงปี พ.ศ. 2541 ต่อมาเมื่อวันที่ 11 เมษายน พ.ศ. 2541 ได้รับการแต่งตั้งเป็นตุลาการศาลรัฐธรรมนูญ โดยได้รับการแต่งตั้งจากผู้พิพากษาศาลฎีกา

จุมพล เป็นตุลาการศาลรัฐธรรมนูญแต่งตั้งจากผู้พิพากษาศาลฎีกา และเป็นตุลาการที่ได้เข้าร่วมตัดสิน "คดีซุกหุ้น" ของ พ.ต.ท.ทักษิณ ชินวัตร ในปี พ.ศ. 2544 โดยอยู่ในฝ่ายตุลาการเสียงข้างมากที่ตัดสินให้ พ.ต.ท.ทักษิณ พ้นความผิดและให้เหตุผลเหมือนกับตุลาการอีก 3 คนคือ กระมล ทองธรรมชาติ ผัน จันทรปาน และศักดิ์ เตชาชาญ ว่า พ.ต.ท.ทักษิณ ชินวัตร ขณะแสดงบัญชีทรัพย์สินได้พ้นตำแหน่งทางการเมืองแล้ว เพียงแต่ยังรักษาการในตำแหน่ง ซึ่งไม่อยู่ในข่ายต้องแสดงบัญชีทรัพย์สิน จึงไม่ต้องวินิจฉัยว่า พ.ต.ท.ทักษิณ จงใจปกปิดบัญชีทรัพย์สินหรือไม่

## เครื่องราชอิสริยาภรณ์

## อ้างอิง

หมวดหมู่:ตุลาการศาลรัฐธรรมนูญ
หมวดหมู่:นักกฎหมายชาวไทย
หมวดหมู่:ข้าราชการฝ่ายตุลาการชาวไทย
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:สกุล ณ สงขลา
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
ศักดิ์ เตชาชาญ

**นายศักดิ์ เตชาชาญ** อดีตตุลาการศาลรัฐธรรมนูญ เกิดเมื่อวันที่ 1 มกราคม 2484  เป็นตุลาการศาลรัฐธรรมนูญแต่งตั้งจากผู้ทรงคุณวุฒิสาขานิติศาสตร์ เดิมเป็นข้าราชการประจำในสังกัดกระทรวงมหาดไทย 

นายศักดิ์ เตชาชาญ ได้รับแต่งตั้งให้ดำรงตำแหน่งตุลาการศาลรัฐธรรมนูญเมื่อวันที่ 3 มิถุนายน พ.ศ. 2544 แทนที่ นายโกเมน ภัทรภิรมย์ ที่ลาออก ทำให้นายศักดิ์ได้เข้าร่วมตัดสิน "คดีซุกหุ้น" ของ พ.ต.ท.ทักษิณ ชินวัตร ในปี พ.ศ. 2544 โดยอยู่ในฝ่ายตุลาการเสียงข้างมากที่ตัดสินให้ พ.ต.ท.ทักษิณ พ้นความผิดและให้เหตุผลเหมือนกับตุลาการอีก 3 คนคือ นายกระมล ทองธรรมชาติ นายจุมพล ณ สงขลา และนายผัน จันทรปาน ว่า พ.ต.ท.ทักษิณ ชินวัตร ขณะแสดงบัญชีทรัพย์สินได้พ้นตำแหน่งทางการเมืองแล้ว เพียงแต่ยังรักษาการในตำแหน่ง ซึ่งไม่อยู่ในข่ายต้องแสดงบัญชีทรัพย์สิน จึงไม่ต้องวินิจฉัยว่า พ.ต.ท.ทักษิณ จงใจปกปิดบัญชีทรัพย์สินหรือไม่ 

นายศักดิ์ เตชาชาญ สมรสกับ นางจิตราภรณ์ เตชาชาญ อดีตผู้อำนวยการสำนักงานส่งเสริมวิสาหกิจขนาดกลาง และขนาดย่อม (สสว.)

## การศึกษา
* ปริญญาตรี นิติศาสตรบัณฑิต มหาวิทยาลัยธรรมศาสตร์ 
* ปริญญาโท มหาวิทยาลัยเท็กซัส ออสติน ในสหรัฐอเมริกา 
* วิทยาลัยป้องกันราชอาณาจักร รุ่นที่ 37  

## การทำงาน
* อาจารย์สอนวิชากฎหมาย มหาวิทยาลัยเชียงใหม่ 
* รองอธิบดีกรมการปกครอง 
* ผู้ว่าราชการจังหวัดแพร่, ชุมพร, กาญจนบุรี และขอนแก่น 
* เลขาธิการสำนักงานเร่งรัดพัฒนาชนบท  
* ตุลาการศาลรัฐธรรมนูญ (3 มิถุนายน พ.ศ. 2544) 

## เครื่องราชอิสริยาภรณ์

## อ้างอิง

หมวดหมู่:ตุลาการศาลรัฐธรรมนูญ
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:บุคคลจากมหาวิทยาลัยเทกซัส ออสติน
หมวดหมู่:บุคคลจากวิทยาลัยป้องกันราชอาณาจักร
หมวดหมู่:อาจารย์คณะนิติศาสตร์
หมวดหมู่:ข้าราชการพลเรือนชาวไทย
หมวดหมู่:บุคคลจากคณะนิติศาสตร์ มหาวิทยาลัยเชียงใหม่
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
หมวดหมู่:ผู้ว่าราชการจังหวัดแพร่
หมวดหมู่:ผู้ว่าราชการจังหวัดชุมพร
หมวดหมู่:ผู้ว่าราชการจังหวัดกาญจนบุรี
หมวดหมู่:ผู้ว่าราชการจังหวัดขอนแก่น
อิสสระ นิติทัณฑ์ประภาศ

ศาสตราจารย์ **อิสสระ นิติทัณฑ์ประภาศ** (4 ตุลาคม พ.ศ. 2475 – 16 มกราคม พ.ศ. 2564) อดีตประธานศาลรัฐธรรมนูญ เป็นตุลาการศาลรัฐธรรมนูญแต่งตั้งจากผู้ทรงคุณวุฒิสาขานิติศาสตร์

## ประวัติ
อิสสระ นิติทัณฑ์ประภาศ เป็นบุตรชายของ พระนิติทัณฑ์ประภาศ (สนอง สุจริต) กับนางชวนชื่น นิติทัณฑ์ประภาศ ซึ่งเป็นน้องสาวของ ปรีดี พนมยงค์ เขาสำเร็จการศึกษา นิติศาสตรบัณฑิต จากมหาวิทยาลัยธรรมศาสตร์ จากนั้นไปศึกษาต่อที่ประเทศฝรั่งเศส โดยได้ Diplome d’Etudes Superieures de Droit Public และ Docteur ed droit จากมหาวิทยาลัยกอง (Universite de Caen)

ด้านครอบครัว สมรสกับนางผาณิต นิติทัณฑ์ประภาศ อดีตปลัดสำนักนายกรัฐมนตรี มีบุตรธิดา 2 คน คือ เอกนิติ นิติทัณฑ์ประภาศ รองนายกรัฐมนตรี และรัฐมนตรีว่าการกระทรวงการคลัง อดีตอธิบดีกรมธนารักษ์ อดีตอธิบดีกรมสรรพสามิตและอดีตอธิบดีกรมสรรพากร กรรมการธนาคารไทยพาณิชย์ อดีตผู้อำนวยการสำนักงานคณะกรรมการนโยบายรัฐวิสาหกิจและเป็นอดีตกรรมการและเลขานุการในคณะกรรมการนโยบายและกำกับดูแลรัฐวิสาหกิจ และ รศ.อิสริยา บุญญะศิริ

อิสสระ นิติทัณฑ์ประภาศ ถึงแก่อนิจกรรมเมื่อวันที่ 16 มกราคม พ.ศ. 2564 ในการนี้ พระบาทสมเด็จพระวชิรเกล้าเจ้าอยู่หัว​ ทรงพระกรุณาโปรดเกล้าฯ ให้สมเด็จพระเจ้าลูกเธอ เจ้าฟ้ากรมหลวงราชสาริณีสิริพัชร มหาวัชรราชธิดา​ เสด็จแทนพระองค์ไปในพิธีพระราชทานเพลิงศพ ณ เมรุหลวงหน้าพลับพลาอิศริยาภรณ์ วัดเทพศิรินทราวาส วันที่ 21 พฤศจิกายน​ เวลา 17.00 น.

## การศึกษา
*นิติศาสตรบัณฑิต มหาวิทยาลัยธรรมศาสตร์ 
*Diplôme d'Études Supérieures de Droit Public, University de Caen ประเทศฝรั่งเศส 
*Docteur en droit, Université de Caen ประเทศฝรั่งเศส 
*วิทยาลัยป้องกันราชอาณาจักร รุ่นที่ 28

## การทำงาน
ดร.อิสสระ นิติทัณฑ์ประภาศ เคยดำรงตำแหน่งรองผู้อำนวยการสำนักงบประมาณ (พ.ศ. 2527-2535) และเป็นตุลาการศาลรัฐธรรมนูญ (11 เมษายน พ.ศ. 2541 - 4 ตุลาคม พ.ศ. 2545) รวมทั้งได้รับการแต่งตั้งเป็นประธานศาลรัฐธรรมนูญ (14 มีนาคม พ.ศ. 2545 - 4 ตุลาคม พ.ศ. 2545)

ดร.อิสสระ นิติทัณฑ์ประภาศ เป็นตุลาการศาลรัฐธรรมนูญแต่งตั้งจากผู้ทรงคุณวุฒิสาขานิติศาสตร์ นอกจากนั้นยังเป็นตุลาการเสียงข้างน้อย 1 ใน 7 คนที่วินิจฉัยว่า ทักษิณ ชินวัตร อดีตนายกรัฐมนตรี (ปัจจุบัน ณ ปี 2568 ถูกจำคุก หลังจากหลบหนีกว่า 17 ปี) จงใจปกปิดบัญชีทรัพย์สินฯ หรือคดีซุกหุ้น เมื่อปี 2544

## เครื่องราชอิสริยาภรณ์

## อ้างอิง

หมวดหมู่:ข้าราชการพลเรือนชาวไทย
หมวดหมู่:นักกฎหมายชาวไทย
หมวดหมู่:ประธานศาลรัฐธรรมนูญไทย
หมวดหมู่:ตุลาการศาลรัฐธรรมนูญ
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:บุคคลจากวิทยาลัยป้องกันราชอาณาจักร
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
บัว (แก้ความกำกวม)

**บัว** อาจหมายถึง
## สิ่งมีชีวิต
* บัว - พืชน้ำล้มลุกชนิดหนึ่ง ในเมืองไทยนิยมปลูกกัน 3 พันธุ์ ได้แก่ สกุลบัวหลวง บัวสาย และบัววิกตอเรีย
* ปลาบัว - ปลาน้ำจืดชนิดหนึ่ง จัดอยู่ในวงศ์ปลาตะเพียน
## บุคคล
* พระธรรมวิสุทธิมงคล (บัว ญาณสัมปันโน) - พระภิกษุในพุทธศาสนานิกายเถรวาท คณะธรรมยุติกนิกาย ชาวจังหวัดอุดรธานี
* หม่อมหลวงบัว กิติยากร - พระราชชนนีในสมเด็จพระนางเจ้าสิริกิติ์ พระบรมราชินีนาถ

## ดูเพิ่ม
* บัวขาว (แก้ความกำกวม)
* บัวหลวง (แก้ความกำกวม)
* บัวแก้ว (แก้ความกำกวม)
ดีมอซ

thumb|alt=
thumb|สัญลักษณ์ของดีมอซประเทศไทย พร้อมแผนที่ประเทศไทย

**ดีมอซ** (**DMOZ** ย่อมาจาก **d**irectory.**moz**illa.org) หรือเรียกว่า **Open Directory Project** (ODP) เป็นเว็บไซต์ที่รวบรวมลิงก์ของเว็บทั่วโลก ดำเนินงานโดยอาสาสมัคร ตัวโครงการอยู่ภายใต้การบริหารของบริษัทเน็ตสเคป เว็บไซต์หลายเว็บได้มีการนำข้อมูลไปใช้ในเว็บของตัวเอง ซึ่งรวมถึง กูเกิล  อเลกซา และเสิร์ชเอนจินของตัวเน็ตสเคปเอง

## ประวัติ
**GnuHoo** (ชื่อเก่าของดีมอซ) ได้จัดตั้งขึ้นครั้งแรกในปีค.ศ.1998 ที่สหรัฐอเมริกาโดย Rich Skrenta และ Bob Truel โดยทั้งคู่ทำงานเป็นวิศวกรที่บริษัทซัน ไมโครซิสเต็มส์ ต่อมา Slashdot ก็ได้แนะนำเกี่ยวกับ GnuHoo ว่าชื่อ**Gnu**hoo ซ้ำกับระบบปฏิบัติการGNU จึงต้องเปลี่ยนชื่อเป็น NewHoo แต่ "Hoo" ชื่อพ้องกับ Yahoo! ทั้งสองจึงเปลี่ยนชื่อเป็น ZURL ต่อมาในปีค.ศ. 1998 บริษัท เน็ตสเคป ก็ได้ซื้อกิจการนี้ไป และเปลี่ยนชื่ออีกครั้งเป็น **Open Directory Project**

## อ้างอิง

## แหล่งข้อมูลอื่น

* เว็บไซต์ดีมอซ 
* ดีมอซไทย 
* สารบบบนเว็บกูเกิล ข้อมูลจากดีมอซ

หมวดหมู่:สารบบเว็บ
หมวดหมู่:การร่วมมือ
นพดล เฮงเจริญ

**นายนพดล เฮงเจริญ** (เกิด 20 มีนาคม 2492) คณะกรรมการกฤษฎีกา พ.ศ. 2569 อดีตตุลาการศาลรัฐธรรมนูญ อดีตตุลาการศาลรัฐธรรมนูญแต่งตั้งจากผู้ทรงคุณวุฒิสาขารัฐศาสตร์ ปัจจุบัน ดำรงตำแหน่ง ตุลาการศาลปกครองสูงสุด

## การศึกษา
* รัฐศาสตรบัณฑิต(เกียรตินิยมดี) มหาวิทยาลัยธรรมศาสตร์ 
* รัฐศาสตรมหาบัณฑิต มหาวิทยาลัยธรรมศาสตร์ 
* ประกาศนียบัตรหลักสูตร นักปกครองระดับสูง (นปส.) รุ่นที่ 24 (พ.ศ. 2532)
* วิทยาลัยป้องกันราชอาณาจักร รุ่นที่ 35 (พ.ศ. 2535-2536)

## การทำงาน
* หัวหน้าสำนักงานจังหวัด (พ.ศ. 2522-2526) 
* ผู้อำนวยการกองการประชุมคณะรัฐมนตรี (พ.ศ. 2530-2533)
* รองเลขาธิการคณะรัฐมนตรี (นักบริหาร 10) (พ.ศ. 2534-2542)
* เลขาธิการสำนักงานศาลรัฐธรรมนูญ (นักบริหารงานศาลรัฐธรรมนูญ 11) (19 เมษายน 2542 - 14 พฤศจิกายน 2547)
* ตุลาการศาลรัฐธรรมนูญ (5 ตุลาคม 2547 - 19 กันยายน 2549)
* ตุลาการศาลปกครองสูงสุด (17 พฤษภาคม 2551 - 30 กันยายน 2557) 
* ตุลาการหัวหน้าคณะศาลปกครองสูงสุด (1 ตุลาคม 2557)
* รองประธานศาลปกครองสูงสุด (18 มกราคม 2560)

## เครื่องราชอิสริยาภรณ์

## อ้างอิง

หมวดหมู่:ตุลาการศาลรัฐธรรมนูญ
หมวดหมู่:ข้าราชการพลเรือนชาวไทย
หมวดหมู่:บุคคลจากคณะรัฐศาสตร์ มหาวิทยาลัยธรรมศาสตร์
หมวดหมู่:บุคคลจากวิทยาลัยป้องกันราชอาณาจักร
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
ผัน จันทรปาน

**ผัน จันทรปาน** (6 สิงหาคม พ.ศ. 2481 - 12 เมษายน พ.ศ. 2563) อดีตตุลาการศาลรัฐธรรมนูญ และเป็นตุลาการที่ได้เข้าร่วมตัดสิน "คดีซุกหุ้น" ของ พ.ต.ท.ทักษิณ ชินวัตร ในปี พ.ศ. 2544 โดยอยู่ในฝ่ายตุลาการเสียงข้างมากที่ตัดสินให้ พ.ต.ท.ทักษิณ พ้นความผิดและให้เหตุผลเหมือนกับตุลาการอีก 3 คนคือ กระมล ทองธรรมชาติ จุมพล ณ สงขลา และศักดิ์ เตชาชาญ ว่า พ.ต.ท.ทักษิณ ชินวัตร ขณะแสดงบัญชีทรัพย์สินได้พ้นตำแหน่งทางการเมืองแล้ว เพียงแต่ยังรักษาการในตำแหน่ง ซึ่งไม่อยู่ในข่ายต้องแสดงบัญชีทรัพย์สิน จึงไม่ต้องวินิจฉัยว่า พ.ต.ท.ทักษิณ จงใจปกปิดบัญชีทรัพย์สินหรือไม่

## การศึกษา
* รัฐศาสตรบัณฑิต มหาวิทยาลัยธรรมศาสตร์ 
* รัฐศาสตรมหาบัณฑิต มหาวิทยาลัยธรรมศาสตร์ 
* วิทยาลัยป้องกันราชอาณาจักร รุ่นที่ 32 

## การทำงาน
* ผู้ว่าราชการจังหวัดตรัง (2531 - 2532) 
* ผู้ว่าราชการจังหวัดนราธิวาส (2532 - 2534) 
* อธิบดีกรมที่ดิน กระทรวงมหาดไทย (2534 - 2536) 
* ปลัดกระทรวงแรงงานและสวัสดิการสังคม (2538 - 2541) 
* สมาชิกวุฒิสภา
* ตุลาการศาลปกครองสูงสุด (2543)  
* ตุลาการศาลรัฐธรรมนูญ (29 กันยายน พ.ศ. 2543)

## เครื่องราชอิสริยาภรณ์

## อ้างอิง

หมวดหมู่:ตุลาการศาลปกครองไทย
หมวดหมู่:ตุลาการศาลรัฐธรรมนูญ
หมวดหมู่:อธิบดีกรมที่ดิน
หมวดหมู่:บุคคลจากคณะรัฐศาสตร์ มหาวิทยาลัยธรรมศาสตร์
หมวดหมู่:บุคคลจากวิทยาลัยป้องกันราชอาณาจักร
หมวดหมู่:ข้าราชการพลเรือนชาวไทย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
หมวดหมู่:ปลัดกระทรวงแรงงานไทย
หมวดหมู่:สมาชิกวุฒิสภาไทยแบบแต่งตั้ง
หมวดหมู่:ผู้ว่าราชการจังหวัดตรัง
หมวดหมู่:ผู้ว่าราชการจังหวัดนราธิวาส
ปรีชา เฉลิมวณิชย์

**ปรีชา เฉลิมวณิชย์** (18 พฤศจิกายน พ.ศ. 2481 – 21 มกราคม พ.ศ. 2550) เคยเป็นตุลาการศาลรัฐธรรมนูญ แต่งตั้งจากผู้พิพากษาศาลฎีกาเมื่อปี 2541 และสิ้นสุดสภาพพร้อมกับศาลรัฐธรรมนูญตามประกาศ คปค. ฉบับที่ 3 เมื่อเดือนกันยายน 2549 และเป็นหนึ่งใน 8 ของตุลาการเสียงข้างมากที่ตัดสินให้อดีตนายกรัฐมนตรีทักษิณ ชินวัตร ในคดีซุกหุ้นพ้นความผิด โดยให้เหตุผลเหมือนตุลาการอีก 3 คนคือพลโท จุล อติเรก นายสุจินดา ยงสุนทร และนายอนันต์ เกตุวงศ์ ที่่บอกว่าผู้ถูกร้องไม่ได้มีส่วนรู้เห็นกับคู่สมรสที่ดำเนินการไปตามลำพัง จึงฟังไม่ได้ว่าผู้ถูกร้องต้องรู้ในกิจการของกันและกันทุกเรื่อง นายปรีชาถึงแก่อนิจกรรมกะทันหันด้วยโรคหัวใจวายเมื่อวันที่ 21 มกราคม พ.ศ. 2550 ขณะพักผ่อนที่จังหวัดตาก

## ครอบครัว
* สมรสกับนาง นรี โลกะกะลิน
* มีบุตรชาย 2 คน คือ นายอาทิพงศ์ เฉลิมวณิชย์ และ นายธาริน เฉลิมวณิชย์

## การศึกษา
* รัฐศาสตรบัณฑิต  จุฬาลงกรณ์มหาวิทยาลัย 
* นิติศาสตรบัณฑิต มหาวิทยาลัยธรรมศาสตร์ 
* เนติบัณฑิตไทย 

## การทำงาน
* ผู้พิพากษาหัวหน้าคณะในศาลฎีกา (2536) 
* ตุลาการศาลรัฐธรรมนูญ (11 เมษายน พ.ศ. 2541 - กันยายน 2549) 

## เครื่องราชอิสริยาภรณ์

## อ้างอิง

The Stitutional Court of the kingdom of Thailand, "ทำเนียบตุลาการศาลรัฐธรรมนูญในอดีต", http://www.constitutionalcourt.or.th/index.php?option=com_content&view=article&id=135%3A2009-10-13-14-45-13&catid=75&Itemid=268&lang=th , ตุลาการศาลรัฐธรรมนูญ (๑๑ เมษายน ๒๕๔๑ - ๑๙ กันยายน พ.ศ. ๒๕๔๙

หมวดหมู่:ตุลาการศาลรัฐธรรมนูญ
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
มงคล สระฏัน

**นายมงคล สระฏัน** ตุลาการศาลรัฐธรรมนูญ เกิดเมื่อวันที่ 23 เมษายน พ.ศ. 2482 ที่ตำบลลาดทิพรส อำเภอตาคลี จังหวัดนครสวรรค์ เป็นตุลาการศาลรัฐธรรมนูญแต่งตั้งจากผู้พิพากษาศาลฎีกา

## การศึกษา
*นิติศาสตรบัณฑิต มหาวิทยาลัยธรรมศาสตร์ 
*เนติบัณฑิตไทย

## การทำงาน
*ผู้พิพากษาศาลฎีกา (2534-2536) 
*ผู้พิพากษาหัวหน้าคณะในศาลฎีกา (2536-2540)  
*ตุลาการศาลรัฐธรรมนูญ (11 เมษายน พ.ศ. 2541)
## เครื่องราชอิสริยาภรณ์

## อ้างอิง

หมวดหมู่:ตุลาการศาลรัฐธรรมนูญ
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:บุคคลจากอำเภอตาคลี
สุวรรณ สุวรรณเวโช

**พลตำรวจเอก สุวรรณ สุวรรณเวโช** (เกิด 20 สิงหาคม 2484) อดีตตุลาการศาลรัฐธรรมนูญ ดำรงตำแหน่งตุลาการศาลรัฐธรรมนูญที่แต่งตั้งจากผู้ทรงคุณวุฒิสาขารัฐศาสตร์ 

## การศึกษา
*โรงเรียนสวนกุหลาบวิทยาลัย
*รัฐประศาสนศาสตรบัณฑิต โรงเรียนนายร้อยตำรวจ พ.ศ. 2508 
*เศรษฐศาสตรบัณฑิต มหาวิทยาลัยธรรมศาสตร์ พ.ศ. 2508 
*นิติศาสตรบัณฑิต มหาวิทยาลัยธรรมศาสตร์ พ.ศ. 2508 
*รัฐประศาสนศาสตรมหาบัณฑิต  สถาบันบัณฑิตพัฒนบริหารศาสตร์ พ.ศ. 2512 
*รัฐศาสตรมหาบัณฑิต  จุฬาลงกรณ์มหาวิทยาลัย พ.ศ. 2519

## การทำงาน
*ผู้บัญชาการสำนักงานแผนงานและงบประมาณ  
*ผู้บัญชาการตำรวจภูธรภาค ๖
*ผู้บัญชาการตำรวจสันติบาล
*ผู้ช่วยผู้บัญชาการตำรวจแห่งชาติ
*ที่ปรึกษาสำนักนายกรัฐมนตรี
*กรรมการสภาวิจัยแห่งชาติสาขานิติศาสตร์
*รองประธานคณะอนุกรรมการตรวจสอบ และติดตามการบริหารงานตำรวจแห่งชาติเกี่ยวกับการบริหารงานตำรวจ
*รองประธานคณะกรรมการบริหารข้อมูลข่าวสาร สำนักงาน ตำรวจแห่งชาติ - อนุกรรมการ ก.ตร. เกี่ยวกับการ ดำเนินการทางวินัย คณะที่ ๑ (พิจารณาความผิดกำหนดโทษ)
*อนุกรรมการ ก.ตร. เกี่ยวกับการดำเนินการทางวินัย คณะที่ ๒ (รักษามาตรฐานวินัย)
*อาจารย์บรรยายวิชาประมวลกฎหมายอาญาและระเบียบวิธีการวิจัยโรงเรียนนายร้อยตำรวจ
*อาจารย์วิชาการวิจัยและการเขียนรายงานทางวิชาการบัณฑิตวิทยาลัยมหาวิทยาลัยมหิดล
*ตุลาการศาลรัฐธรรมนูญ (28 มีนาคม พ.ศ. 2546 - 19 กันยายน พ.ศ. 2549)

## ผลงานวิชาการ
*เขียนตำรา เรื่องหลักการวิจัยทางสังคมศาสตร์ แนวการเขียนวิทยานิพนธ์ รายงานทางวิชาการและรายงานประจำภาค
*เขียนหนังสือเรื่อง กฎหมายปกครองและบริหารราชการไทย
*เขียนหนังสือเรื่อง ความเชื่อของคนไทย

## เครื่องราชอิสริยาภรณ์

## อ้างอิง

หมวดหมู่:ตุลาการศาลรัฐธรรมนูญ
หมวดหมู่:บุคคลจากคณะเศรษฐศาสตร์ มหาวิทยาลัยธรรมศาสตร์
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:บุคคลจากคณะรัฐประศาสนศาสตร์ สถาบันบัณฑิตพัฒนบริหารศาสตร์
หมวดหมู่:นิสิตเก่าคณะรัฐศาสตร์ จุฬาลงกรณ์มหาวิทยาลัย
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:ตำรวจชาวไทย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
สุวิทย์ ธีรพงษ์

**นายสุวิทย์ ธีรพงษ์** (23 กุมภาพันธ์ 2481) อดีตตุลาการศาลรัฐธรรมนูญแต่งตั้งจากผู้พิพากษาศาลฎีกา 

## การศึกษา
* นิติศาสตรบัณฑิต มหาวิทยาลัยธรรมศาสตร์ เนติบัณฑิตไทย  สำนักอบรมศึกษากฎหมายแห่ง เนติบัณฑิตยสภา

## การทำงาน
* ผู้พิพากษาศาลฎีกา  
* ผู้พิพากษาหัวหน้าคณะในศาลฎีกา 
* รองประธานศาลฎีกา (พ.ศ. 2539) 
* ตุลาการศาลรัฐธรรมนูญ 
* อธิบดีผู้พิพากษาศาลแพ่ง
* อธิบดีผู้พิพากษาศาลแพ่งกรุงเทพใต้
* อธิบดีผู้พิพากษาศาลแพ่งธนบุรี
* รองอธิบดีผู้พิพากษาศาลอุทธรณ์ ภาค 1
* อธิบดีผู้พิพากษา ภาค 6

## เครื่องราชอิสริยาภรณ์

## อ้างอิง

หมวดหมู่:ตุลาการศาลรัฐธรรมนูญ
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
สุธี สุทธิสมบูรณ์

**นายสุธี สุทธิสมบูรณ์** (เกิด 22 กันยายน 2485) ตุลาการศาลรัฐธรรมนูญ  เป็นตุลาการศาลรัฐธรรมนูญแต่งตั้งจากผู้ทรงคุณวุฒิสาขานิติศาสตร์ 

## การศึกษา
*นิติศาสตรบัณฑิต มหาวิทยาลัยธรรมศาสตร์ พ.ศ. 2509
*เนติบัณฑิตไทย พ.ศ. 2512 
*รัฐประศาสนศาสตร์มหาบัณฑิต สถาบันบัณฑิตพัฒนบริหารศาสตร์ พ.ศ. 2515 

## การทำงาน
*กรรมการการเลือกตั้งประจำเขตเลือกตั้งที่ 17 เขตลาดพร้าว กรุงเทพมหานคร
*ผู้อำนวยการกองการเมืองภายในประเทศ สำนักเลขาธิการนายกรัฐมนตรี    
*รองเลขาธิการนายกรัฐมนตรีฝ่ายบริหาร พ.ศ. 2540 - 2545
*ตุลาการศาลรัฐธรรมนูญ (28 มีนาคม พ.ศ. 2546  - ปัจจุบัน) 
## เครื่องราชอิสริยาภรณ์

## อ้างอิง

หมวดหมู่:ตุลาการศาลรัฐธรรมนูญ
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:บุคคลจากคณะรัฐประศาสนศาสตร์ สถาบันบัณฑิตพัฒนบริหารศาสตร์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
อภัย จันทนจุลกะ

**อภัย จันทนจุลกะ** (เกิด 24 ธันวาคม พ.ศ. 2486) อดีตรัฐมนตรีว่าการกระทรวงแรงงาน ในรัฐบาลพลเอก สุรยุทธ์ จุลานนท์ อดีตนายกสภามหาวิทยาลัยราชภัฏเชียงราย อดีตกรรมการสภามหาวิทยาลัยผู้ทรงคุณวุฒิมหาวิทยาลัยธรรมศาสตร์ และอดีตตุลาการศาลรัฐธรรมนูญ

## ประวัติ
อภัย เกิดเมื่อวันที่ 24 ธันวาคม พ.ศ. 2486 ที่ตำบลบ้านพร้าว อำเภอบ้านนา จังหวัดนครนายก เป็นบุตรนายเสนอ กับนางวัลลีย์ จันทนจุลกะ ด้านครอบครัวสมรสกับนางจารุวรรณ จันทนจุลกะ (สกุลเดิม: รัตนสิน) มีบุตรสาว 1 คน คือ ผู้ช่วยศาสตราจารย์ ณิชเบญญา จันทนจุลกะ ฤกษ์หร่าย คณะวิศวกรรมศาสตร์ มหาวิทยาลัยเกษตรศาสตร์

สำเร็จการศึกษาระดับมัธยมศึกษา จากโรงเรียนวัดบวรนิเวศ ระดับปริญญาตรี คณะรัฐศาสตร์ (สิงห์แดง รุ่น 13 และระดับปริญญาโท คณะรัฐศาสตร์ จากมหาวิทยาลัยธรรมศาสตร์ นอกจากนั้นยังผ่านการศึกษาอบรมหลักสูตร จากวิทยาลัยป้องกันราชอาณาจักร รุ่น 33 หลักสูตรนักปกครองระดับสูง วิทยาลัยการปกครอง (รุ่นที่ 7) และหลักสูตรนายอำเภอ วิทยาลัยการปกครอง (รุ่นที่ 11)

## การทำงาน
อภัย รับราชการในสังกัดกระทรวงมหาดไทย เขาได้รับแต่งตั้งให้ดำรงตำแหน่งสูงขึ้นเรื่องมา จนกระทั่งได้รับแต่งตั้งเป็นผู้ว่าราชการจังหวัดสระบุรี ผู้ว่าราชการจังหวัดพิษณุโลก อธิบดีกรมการพัฒนาชุมชน อธิบดีกรมราชทัณฑ์ รองปลัดกระทรวงมหาดไทย และเป็นอธิบดีกรมการปกครอง ต่อมาเขาได้รับแต่งตั้งให้โอนย้ายมาเป็นปลัดกระทรวงแรงงานและสวัสดิการสังคม (ต่อมาเปลี่ยนชื่อเป็น กระทรวงแรงงาน) และเป็นปลัดกระทรวงการพัฒนาสังคมและความมั่นคงของมนุษย์

หลังเกษียณอายุราชการ เขาได้รับแต่งตั้งเป็นตุลาการศาลรัฐธรรมนูญ แต่งตั้งจากผู้ทรงคุณวุฒิสาขารัฐศาสตร์ (30 มิถุนายน พ.ศ. 2547) และได้รับแต่งตั้งเป็นรัฐมนตรีว่าการกระทรวงแรงงาน ในรัฐบาลพลเอกสุรยุทธ์ จุลานนท์ ภายหลังการรัฐประหาร พ.ศ. 2549

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอบ้านนา
หมวดหมู่:ตุลาการศาลรัฐธรรมนูญ
หมวดหมู่:ข้าราชการพลเรือนชาวไทย
หมวดหมู่:บุคคลจากคณะรัฐศาสตร์ มหาวิทยาลัยธรรมศาสตร์
หมวดหมู่:บุคคลจากวิทยาลัยป้องกันราชอาณาจักร
หมวดหมู่:รัฐมนตรีว่าการกระทรวงแรงงานไทย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ต.จ.ว.
หมวดหมู่:ผู้ได้รับเหรียญจักรพรรดิมาลา
หมวดหมู่:ผู้ได้รับเหรียญรัตนาภรณ์ ภ.ป.ร.4
หมวดหมู่:ผู้บังคับบัญชาและเจ้าหน้าที่กองอาสารักษาดินแดน
หมวดหมู่:บุคคลผู้ได้รับรางวัลครุฑทองคำ
หมวดหมู่:ปลัดกระทรวงแรงงานไทย
หมวดหมู่:ปลัดกระทรวงการพัฒนาสังคมและความมั่นคงของมนุษย์ไทย
หมวดหมู่:ผู้ว่าราชการจังหวัดสระบุรี
หมวดหมู่:ผู้ว่าราชการจังหวัดพิษณุโลก
หมวดหมู่:ผู้ได้รับปริญญากิตติมศักดิ์จากมหาวิทยาลัยรามคำแหง
หมวดหมู่:นักการเมืองจากจังหวัดนครนายก
ปราจิน เอี่ยมลำเนา

**ปราจิน เอี่ยมลำเนา** เป็นเจ้าของบริษัทในเครือกรังค์ปรีซ์ ได้รับฉายาว่าเจ้าพ่อมอเตอร์โชว์

## ประวัติ
**ปราจิน เอี่ยมลำเนา** สำเร็จการศึกษาจาก โรงเรียนอยุธยาวิทยาลัย ในระดับมัธยม และ วิทยาลัยเพาะช่าง เริ่มต้นอาชีพแรกในชีวิตด้วยการเป็นครูและฝ่ายศิลป์ที่สำนักพิมพ์ไทยวัฒนาพานิช ทำงานกับอาจารย์เปลื้อง ณ นคร มีหน้าที่รับผิดชอบการออกแบบปกหนังสือ จัดหัวเรื่อง คลุกคลีกับงานหนังสือจนกลายเป็นนักอ่านหนังสือตัวยง วันหนึ่งหลาย ๆ คนเห็นว่าทำงานอยู่ที่ร้านหนังสือ และรู้เรื่องเกี่ยวกับหนังสือดี ก็เลยยื่นสูจิบัตรงานเกี่ยวกับแข่งรถมอเตอร์ไซด์เอามาให้ทำ เพราะการแข่งขันสมัยก่อน หลังจากแข่งกันเสร็จก็จะมีการเลี้ยงฉลอง มีเป็นงานบอลล์ และก็มีการแจกสูจิบัตร ซึ่งเล่มนั้นปราจินเป็นคนทำเขียนหมด โดยมีเรื่องราวผลการแข่งขันและข่าวสังคม ซึ่งได้ทำออกมา 500 เล่มเอาไปแจกในงานได้สร้างความฮือฮามาก  หลังจากนั้น *เดอะกรังด์ปรีซ์*ก็เกิดขึ้นมาในปี พ.ศ. 2513 ด้วยเงินทุนจากการไปรวมร่วมจากแหล่งต่าง ๆ มาได้ 40,000 บาท

หลังจากที่กรังด์ปรีซ์เจริญเติบโตมาเรื่อย ๆ กรังซ์ปรีซ์ก็เกิดงานโชว์รถขึ้นมา เนื่องจากปราจินเดินทางไปต่างประเทศ ได้เห็นจัดงานมอเตอร์โชว์ ก็เกิดความคิดมาลองทำบ้าง หนังสือพิมพ์ลงข่าว ได้มีการคุยกับเพื่อน ๆ จัดรถขึ้นมา ที่สวนลุมพินี เวทีลีลาส ในปีแรก พ.ศ. 2522

ค่าผ่านประตูในการจัดมอเตอร์โชว์ครั้งแรกได้มีการมอบให้มูลนิธิดวงประทีปทั้งหมด ต่อมาก็มีย้ายมาจัดที่สวนอัมพร, ไบเทค บางนา และอิมแพ็ค เมืองทองธานี ตามลำดับ ปัจจุบัน งานบางกอกมอเตอร์โชว์ได้รับการจัดในปฏิทินมอเตอร์โชว์โลก และได้รับความสนใจจากชาวไทยและชาวต่างประเทศอย่างกว้างขวาง 

## แหล่งข้อมูลอื่น
* เว็บไซต์โรงเรียนเพาะช่าง 

หมวดหมู่:นักธุรกิจชาวไทย
หมวดหมู่:บุคคลจากวิทยาลัยเพาะช่าง มหาวิทยาลัยเทคโนโลยีราชมงคลรัตนโกสินทร์
หมวดหมู่:บุคคลจากโรงเรียนอยุธยาวิทยาลัย
หมวดหมู่:ผู้ได้รับปริญญากิตติมศักดิ์จากมหาวิทยาลัยรามคำแหง
ระบบฝังตัว

**ระบบฝังตัว** หรือ **สมองกลฝังตัว** (embedded system) คือระบบประมวลผล ที่ใช้ชิปหรือไมโครโพรเซสเซอร์ที่ออกแบบมาโดยเฉพาะ เป็นระบบคอมพิวเตอร์ขนาดจิ๋วที่ฝังไว้ในอุปกรณ์ เครื่องใช้ไฟฟ้า และเครื่องเล่นอิเล็กทรอนิกส์ต่าง ๆ เพื่อเพิ่มความฉลาด ความสามารถให้กับอุปกรณ์เหล่านั้นผ่านซอฟต์แวร์ซึ่งต่างจากระบบประมวลผลที่เครื่องคอมพิวเตอร์ทั่วไป  ระบบฝังตัวถูกนำมาใช้กันอย่างแพร่หลายในยานพาหนะ เครื่องใช้ไฟฟ้าในบ้านและสำนักงาน อุปกรณ์อิเล็กทรอนิกส์ เทคโนโลยีซอฟต์แวร์ เทคโนโลยีฮาร์ดแวร์ เทคโนโลยีเครือข่ายเน็ตเวิร์ก เทคโนโลยีด้านการสื่อสาร เทคโนโลยีเครื่องกลและของเล่นต่าง ๆ  คำว่าระบบฝังตัวเกิดจาก การที่ระบบนี้เป็นระบบประมวลผลเช่นเดียวกับระบบคอมพิวเตอร์ แต่ว่าระบบนี้จะฝังตัวลงในอุปกรณ์อื่น ๆ ที่ไม่ใช่เครื่องคอมพิวเตอร์

ในปัจจุบันระบบสมองกลฝังตัวได้มีการพัฒนามากขึ้น โดยในระบบสมองกลฝังตัวอาจจะประกอบไปด้วยไมโครคอนโทรลเลอร์ หรือ ไมโครโปรเซสเซอร์ อุปกรณ์ที่ใช้ระบบสมองกลฝังตัวที่เห็นได้ชัดเช่นโทรศัพท์มือถือ และในระบบสมองกลฝังตัวยังมีการใส่ระบบปฏิบัติการต่าง ๆ แตกต่างกันไปอีกด้วย ดังนั้น ระบบสมองกลฝังตัวอาจจะทำงานได้ตั้งแต่ควบคุมหลอดไฟจนไปถึงใช้ในยานอวกาศ

## ระบบปฏิบัติการสำหรับสมองกลฝังตัว
ในการพัฒนาระบบสมองกลฝังตัวอาจจะมีการใช้ระบบปฏิบัติการเป็นแกนหลักในการพัฒนา หรือไม่มีการใช้ในการพัฒนาก็ได้ ระบบปฏิบัติการสำหรับระบบสมองกลฝังตัวมีหลายประเภทมากตั้งแต่ 
RTOS, ucOS-II จนไปถึงระบบปฏิบัติการที่มีขนาดใหญ่ขึ้นมา เช่น Linux, Windows CE จนถึงระบบปฏิบัติการสมัยใหม่ที่มีการพัฒนา เช่น MeeGo Android และmac กับios

## ภาษาที่ใช้ในการพัฒนาของระบบสมองกลฝังตัว
ในปัจจุบันมีภาษาโปรแกรมต่าง ๆ มากมายที่ใช้ในการพัฒนาระบบสมองกลฝังตัว เช่น ภาษา assembly, ภาษา C, C++ หรือภาษาระดับสูงที่ถูกนำมาใช้ในการพัฒนาระบบสมองกลฝังตัวที่มีระบบปฏิบัติการเช่น C++, JAVA หรือ Python โดยผู้ใช้สามารถเลือกใช้ภาษาในการพัฒนาระบบสมองกลฝังตัวได้ตามความเหมาะสมและความต้องการ

## ดูเพิ่ม
* วิศวกรรมคอมพิวเตอร์
* หน่วยประมวลผลกลาง
* สถาปัตยกรรมคอมพิวเตอร์

## แหล่งข้อมูลอื่น
* โครงการอิเล็กทรอนิกส์ยานยนต์ 
* สมาคมสมองกลฝังตัวไทย


หมวดหมู่:สถาปัตยกรรมคอมพิวเตอร์
ซิกกราฟ

**ซิกกราฟ** ( ย่อมาจาก Special Interest Group on GRAPHics and Interactive Techniques) เป็นชื่อของการประชุมในด้านคอมพิวเตอร์กราฟิกส์ จัดโดย **[[เอซีเอ็ม]]ซิกกราฟ** (ACM SIGGRAPH) เป็นองค์กรที่เกิดจากการรวมตัวกันของผู้เชี่ยวชาญที่มีความสนใจด้านคอมพิวเตอร์กราฟิกส์ หรือ เรขภาพคอมพิวเตอร์ (Computer Graphics) และ เทคนิคเชิงโต้ตอบ (Interactive Technique) เพื่อพัฒนาองค์ความรู้ สำหรับการนำไปนำใช้ในการพัฒนาเนื้อหาดิจิทัล (Digital Content) ซิกกราฟมีขึ้นครั้งแรกเมื่อ พ.ศ. 2517 

ในประเทศไทย กลุ่มซิกกราฟได้รับการจัดตั้งขึ้นอย่างเป็นทางการจากเอซีเอ็มซิกกราฟ ในชื่อ บางกอกเอซีเอ็มซิกกราฟ เมื่อวันที่ 29 ธันวาคม พ.ศ. 2546 ซึ่งเป็นองค์กรที่ไม่แสวงหากำไร และมีความมุ่งมั่นที่จะช่วยพัฒนาขีดความสามารถ และศักยภาพของอุตสาหกรรมเนื้อหาดิจิทัล ในประเทศไทยให้ก้าวหน้า และพัฒนาอย่างยั่งยืน

## งานประชุม

## อ้างอิง

## แหล่งข้อมูลอื่น

* บางกอกเอซีเอ็มซิกกราฟ 
* เว็บไซต์อย่างเป็นทางการ
* เอซีเอ็มประเทศไทย 

หมวดหมู่:คอมพิวเตอร์กราฟิกส์
สมาคมคอมพิวเตอร์เอซีเอ็ม

**สมาคมคอมพิวเตอร์เอซีเอ็ม** () คือ สมาคมระหว่างประเทศทางด้านคอมพิวเตอร์ ก่อตั้งขึ้นในปี ค.ศ. 1947 และจัดว่าเป็นสมาคมด้านวิทยาศาสตร์และการศึกษาที่ใหญ่ที่สุดในโลก  สมาคมคอมพิวเตอร์เอซีเอ็มเป็นสมาคมวิชาชีพเกี่ยวกับไอทีโดยไม่แสวงหาผลกำไร มีสมาชิกมากกว่า 100,000 คนในปี 2011 มีสำนักงานใหญ่อยู่ที่นครนิวยอร์ก สหรัฐอเมริกา
สมาคมเปิดรับสมาชิกทั้งในรูปแบบรายบุคคลและรูปแบบกลุ่มที่มีความสนใจเฉพาะด้าน (Special Interest Group - SIG) จากแต่ละชุมชนในประเทศต่าง ๆ ทั่วโลก

## กิจกรรม
สมาคมคอมพิวเตอร์เอซีเอ็ม มีหน่วยงานย่อยอยู่ถึง 171 แห่ง มีกลุ่มของผู้มีความสนใจเฉพาะ (SIGs) อยู่ 37 กลุ่ม และมีการจัดกิจกรรมในกลุ่มมากมาย นอกจากนี้ ยังมีความร่วมมือกับมหาวิทยาลัยและสถาบันระดับอุดมศึกษาอื่นๆอีกกว่า 500 แห่ง

นอกจากนี้ สมาคมยังเป็นผู้ให้การสนับสนุนรายการต่างๆระดับโลก เช่น การแข่งขันเขียนโปรแกรมคอมพิวเตอร์ระดับอุดมศึกษา (ACM ICPC) และเป็นผู้สนับสนุนการแข่งขันหมากรุกระหว่างแกรี คาสปารอฟ นักหมากรุกแชมป์โลกกับเครื่องคอมพิวเตอร์ดีปบลูของบริษัทไอบีเอ็มที่มีชื่อเสียงอีกด้วย

## บริการ
### สิ่งพิมพ์
สมาคมคอมพิวเตอร์เอซีเอ็ม เผยแพร่บทความวารสารวิชาการและนิตยสารภายใต้ชื่อ ACM ที่มีชื่อเสียงมากมาย เช่น
* ACM XRDS
* ACM Interactions
* ACM Computing Surveys
* ACM Computers in Entertainment
* ACM Transactions on Computer Systems (TOCS)
* IEEE/ACM Transactions on Computational Biology and Bioinformatics (TCBB)
* ACM Transactions on Computational Logic (TOCL)
* ACM Transactions on Computer-Human Interaction (TOCHI)
* ACM Transactions on Database Systems (TODS)
* ACM Transactions on Graphics (TOG)
* ACM Transactions on Mathematical Software (TOMS)
* ACM Transactions on Multimedia Computing, Communications, and Applications (TOMM)
* IEEE/ACM Transactions on Networking (TON)
* ACM Transactions on Programming Languages and Systems (TOPLAS)

## ห้องสมุดดิจิทอล

ห้องสมุดดิจิทอลเอซีเอ็ม (ACM Digital Library) เป็นฐานข้อมูลทางด้านคอมพิวเตอร์และเทคโนโลยีสารสนเทศ จากสิ่งพิมพ์ต่อเนื่อง จดหมายข่าว และเอกสารในการประชุมวิชาการ  ที่จัดทำโดยสมาคมคอมพิวเตอร์เอซีเอ็ม ซึ่งเนื้อหาเอกสารประกอบด้วยข้อมูลที่สำคัญ เช่น รายการบรรณานุกรม สาระสังเขป article reviews และบทความฉบับเต็ม ให้ข้อมูลตั้งแต่ปี 1985-ปัจจุบัน

## ดูเพิ่ม
*  สมาคมคอมพิวเตอร์ สถาบันวิชาชีพวิศวกรไฟฟ้าและอิเล็กทรอนิกส์ (IEEE Computer Society) ถือเป็นองค์กรที่เป็นพี่น้องกับ ACM
* ซิกกราฟ

## อ้างอิง

หมวดหมู่:องค์การระหว่างประเทศ
หมวดหมู่:องค์การเกี่ยวกับคอมพิวเตอร์
หมวดหมู่:องค์กรวิชาชีพ
อุดมศักดิ์ นิติมนตรี

**อุดมศักดิ์ นิติมนตรี** (เกิด 4 พฤษภาคม พ.ศ. 2491) ประธานกรรมการสรรหา กรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ  ตุลาการศาลปกครองสูงสุด (เคยย้ายไปดำรงตำแหน่งตุลาการศาลรัฐธรรมนูญ ที่แต่งตั้งจากตุลาการศาลปกครองสูงสุด เมื่อ 3 สิงหาคม 2549) และมีพระบรมราชโองการโปรดเกล้า ฯ แต่งตั้งให้ดำรงตำแหน่งตุลาการศาลปกครองสูงสุดอีกครั้ง เมื่อวันที่ 8 กุมภาพันธ์ 2550 และมีพระบรมราชโองการโปรดเกล้า ฯ แต่งตั้งให้ดำรงตำแหน่งตุลาการศาลรัฐธรรมนูญอีกครั้งหนึ่ง เมื่อ 28 พฤษภาคม 2551 จนกระทั่งลาออกและพ้นจากตำแหน่งตุลาการศาลรัฐธรรมนูญเมื่อ 19 สิงหาคม พ.ศ. 2563
## การศึกษา
* นิติศาสตร์บัณฑิต มหาวิทยาลัยธรรมศาสตร์ 
* เนติบัณฑิตไทย 

## การทำงาน
* ผู้พิพากษาศาลฎีกา
* ผู้พิพากษาหัวหน้าคณะในศาลอุทธรณ์
* รองอธิบดีผู้พิพากษาศาลแพ่ง
* ตุลาการศาลปกครองสูงสุด (3 มีนาคม พ.ศ. 2549 - 12 พฤษภาคม 2549) 
* ตุลาการศาลรัฐธรรมนูญ (3 สิงหาคม พ.ศ. 2549 - 19 กันยายน 2549) 
* ตุลาการศาลปกครองสูงสุด (8 กุมภาพันธ์ พ.ศ. 2550- 8 พฤษภาคม พ.ศ. 2551)
* ตุลาการศาลรัฐธรรมนูญ (28 พฤษภาคม พ.ศ. 2551 - 19 สิงหาคม พ.ศ. 2563)

## เครื่องราชอิสริยาภรณ์

## อ้างอิง

หมวดหมู่:ตุลาการศาลปกครองไทย
หมวดหมู่:ตุลาการศาลรัฐธรรมนูญ
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
จุล อติเรก

**พลโท จุล อติเรก** อดีตตุลาการศาลรัฐธรรมนูญ เกิดเมื่อวันที่ 23 พฤษภาคม 2477 เป็นตุลาการศาลรัฐธรรมนูญแต่งตั้งจากผู้ทรงคุณวุฒิสาขานิติศาสตร์ 

## การศึกษา
* นิติศาสตรบัณฑิต มหาวิทยาลัยธรรมศาสตร์ 

## การทำงาน
* นายทหารพระธรรมนูญ  
* อัยการศาลทหาร
* ตุลาการศาลพระธรรมนูญ 
* หัวหน้าสำนักตุลาการทหาร
* เจ้ากรมพระธรรมนูญ
* กรรมการร่างกฎหมาย สำนักงานคณะกรรมการกฤษฎีกา 
* ตุลาการศาลรัฐธรรมนูญ (11 เมษายน พ.ศ. 2541 – 8 เมษายน  พ.ศ. 2546)
## เครื่องราชอิสริยาภรณ์

## อ้างอิง

หมวดหมู่:ตุลาการศาลรัฐธรรมนูญ
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
ดารูมะ

[thumb|200px|ตุ๊กตาดารูมะ ที่วัดดารูมะจิ [ทากาซากิ|เมืองทากาซากิ จังหวัดกุมมะ ประเทศญี่ปุ่น]]

**ดารูมะ** () เป็นตุ๊กตาไม้ ของญี่ปุ่น มีลักษณะกลมไม่มีแขนและขาคล้ายตุ๊กตาล้มลุก โดยหน้าตาจะคล้ายคลึงกับพระโพธิธรรม (ซึ่งชื่อว่า ดารูมะ ในภาษาญี่ปุ่น) มีหนวดและเครา โดยส่วนมากตุ๊กตาดารูมะจะมีสีแดง แต่อาจจะมีสีอื่นบ้าง เช่น สีเหลือง สีเขียว หรือสีขาว ตรงบริเวณคางจะมีการเขียนคำขอพรไว้ สมัยเอโดะส่วนใบหน้าผมของตุ๊กตาดารุมะมีลักษณะความหมายดั่งนี้ เคราคล้ายต้นสน รอบดวงหน้าคือไม้ไผ่และจมูกคือต้นพลัม ต้นไม้ทั้งหมดเป็นไม้มงคลสำหรับการดำรงชีวิตที่ดีและยืนยาว สมัยปัจจุบันก็มีการเปรียบเทียบใบหน้าดังนี้คือ ขนคิ้วเป็นนกกระเรียน และมีหนวดเคราเป็นเต่า มีความหมายที่แสดงถึงชีวิตที่ยืนยาวด้วยเช่นกัน ส่วนตัวอักษรที่เขียนนั้นก็แล้วแต่ว่าเราอยากจะเขียนอักษรที่มีความหมายดี ๆ ลงไป ส่วนใหญ่ก็มักจะเกี่ยวกับความเจริญก้าวหน้าต่าง ๆ ภายนอกทาด้วยสีแดงให้เหมือนกับอาภรณ์ของนักบวช ตุ๊กตาดารูมะสามารถหาซื้อได้บริเวณวัดพุทธในประเทศญี่ปุ่น ราคาประมาณ 1,000 เยน สำหรับตัวเล็ก (สูง 15 ซม.) ถึงราคา 10,000 เยน สำหรับตัวใหญ่ (สูง 60 ซม.)

การขอพรกับตุ๊กตาดารูมะ ทำได้โดยใช้หมึกสีเขียนตาดำข้างหนึ่งของตุ๊กตาและทำการขอพร และจะเก็บตุ๊กตาไว้บนหิ้ง โดยเมื่อพรสมหวังจะเติมตาอีกข้างให้สมบูรณ์ จะเห็นได้จากช่วงการเลือกตั้ง พรรคการเมืองที่ชนะการเลือกตั้งจะมีการเติมตาของดารูมะ

ในช่วง พ.ศ. 2538- 2543 ได้มีกลุ่มนักคุ้มครองสิทธิได้มีการเรียกร้องโดยกล่าวหาว่าวัฒนธรรมการเติมตาให้ดารูมะเป็นการล้อเลียนคนตาบอด

## เหตุที่มีสีแดง
สาเหตุที่ตุ๊กตาดารูมะมีสีแดงนั้น บ้างก็ว่าเพราะมีตำนานเล่าขานว่าพระโพธิธรรมท่านมักสวมเสื้อผ้าสีแดง บ้างก็ว่าเพราะในสมัยก่อนมีความเชื่อว่าสีแดงจะช่วยขับไล่มารร้าย และช่วยขจัดปัดเป่าเชื้อโรคฝีดาษ (ไข้ทรพิษ) ด้วย เนื่องจากมีความเชื่อว่า "เทพฝีดาษ" ที่ทำให้เกิดโรคฝีดาษนั้นไม่ชอบสีแดง ด้วยเหตุนี้คนญี่ปุ่นจึงได้มีการมอบตุ๊กตาดารูมะให้แก่เด็ก ๆ เป็นของเล่น เพื่อที่ดารูมะจะได้ช่วยขับไล่มารร้ายและโรคฝีดาษให้ไปจากเด็ก ๆ

อนึ่ง ในปัจจุบันนี้ได้มีการทาสีดารูมะเป็นสีอื่น ๆ นอกจากสีแดงแล้ว เช่น สีเหลือง สีขาว สีเขียว และสีทอง เป็นต้น

และเหตุที่ตุ๊กตาดารูมะมีลักษณะคล้ายตุ๊กตาล้มลุก เพราะเป็นคติธรรมที่หมายถึง ตุ๊กตายังล้มแล้วลุกขึ้นไป ชีวิตมนุษย์ก็ต้องล้มแล้วลุกขึ้นมาได้เช่นกัน

## อ้างอิง

* 

## แหล่งข้อมูลอื่น

หมวดหมู่:ตุ๊กตา
หมวดหมู่:วัฒนธรรมญี่ปุ่น
สีสัน

thumb|ภาพเดียวกัน แต่มี'''สีสัน'''ที่เปลี่ยนไป
**สีสัน** หมายถึง ระดับสีภายในช่วงสเปคตรัมแสง หรือ ช่วงแสงที่มองเห็น เป็นการเพิ่มคุณลักษณะเฉพาะของที่ทำให้สีแดงแตกต่างจากสีเหลืองจากสีน้ำเงิน สีสันเหล่านี้ส่วนใหญ่จะขึ้นอยู่กับความยาวคลื่นเป็นใหญ่ (dominant wavelength) ของแสงที่เปล่งออก หรือสะท้อนจากวัตถุ ตัวอย่างเช่น ในแสงที่มองเห็น ปกติจะอยู่ระหว่างแสงอินฟราเรด (ความยาวคลื่นประมาณ 700 นาโนเมตร) และแสงอัลตราไวโอเลต (ความยาวคลื่นประมาณ 400 นาโนเมตร)

คำว่า "สีสัน" อาจหมายถึง สีพิเศษชนิดใดชนิดหนึ่งในสเปคตรัมนั้นก็ได้ ซึ่งกำหนดได้จากความยาวคลื่นหลัก หรือแนวโน้มกลางของความยาวคลื่นรวม ตัวอย่างเช่น คลื่นแสงที่มีแนวโน้มกลางภายใน 565-590 นาโนเมตร จะเป็นสีเหลือง

ในทฤษฎีการระบายสี คำว่า "สีสัน" หมายถึง สีบริสุทธิ์ คือสีที่ไม่มีการเติมสีขาว หรือสีดำ เข้ามา 

สำหรับในปริภูมิสีแบบ RGB นั้น คำว่า "สีสัน" อาจถือได้ว่าเป็นมุมพไซ (φ) ในตำแหน่งมาตรฐาน การคำนวณ φ นั้น ให้ R, G และ B เป็นโคออร์ดิเนตสีในพื้นที่สี RGB ซึ่งกำหนดสเกลจาก 0 ถึง 1 จากนั้น เมื่อได้ค่าความสว่าง (brightness) μ และค่าความอิ่มตัว (saturation) σ แล้ว ก็จะได้สีสัน จากสูตร

:  \phi = \arccos \left ({R - \mu \over \sigma \sqrt{2}} \right) 

(เมื่อเปรียบเทียบกับค่ามาตรฐาน) การใช้สูตรนี้ φ=0 (เป็นหน่วยเรเดียน) จะเทียบได้กับสีแดง ขณะที่ φ=2π/3 จะตรงกับสีน้ำเงิน และ φ=4π/3 จะตรงกับสีเขียว) 

สีสันในโคออร์ดิเนต RGB นั้นควรจะแปลงจากโคออร์ดิเนต μ, σ, φ ดังนี้

:  R = \mu + \sigma \sqrt{2} \cos \phi, 
:  G = \mu + \sigma \sqrt{2} \cos \left (\phi + {4 \pi \over 3} \right) , 
:  B = \mu + \sigma \sqrt{2} \cos \left (\phi + {2 \pi \over 3} \right). 

สีสันเป็นโคออร์ดิเนต (มุมของการหมุนรอบ) ในปริภูมิสี HSL และปริภูมิสี HSV 

## หมายเหตุ
# **สีสัน** เป็นศัพท์บัญญัติจากคำว่า "hue" ในภาษาอังกฤษ โดยคณะอนุกรรมการบัญญัติศัพท์ สาขาวิชาถ่ายภาพ แห่งราชบัณฑิตยสถาน ตั้งแต่ พ.ศ. 2530 ปัจจุบันยังไม่ติดในหมู่ผู้ใช้ส่วนใหญ่ โดยทั่วไปจึงอาจทับศัพท์ว่า hue ก็เป็นที่เข้าใจตรงกัน 
# คำว่า **สีสัน** ที่กล่าวถึงนี้อยู่ปริบทด้านภาพและแสง ซึ่งแตกต่างจาก สีสัน ในแง่ของเสียง หรือดนตรี

## แหล่งข้อมูลอื่น
* การปรับแก้สีสันในการถ่ายภาพ

## ดูเ
พิ่ม ==
* ความสว่าง

หมวดหมู่:สี
อินเทอร์เน็ตอาร์ไคฟ์

thumb|right|Internet Archive (Bibliotheca Alexandrina)
**อินเทอร์เน็ตอาร์ไคฟ์** () เป็นห้องสมุดไม่แสวงหากำไรสัญชาติอเมริกันที่ก่อตั้งใน ค.ศ. 1996 โดยบรูว์สเตอร์ เคลที่ดำเนินการในเว็บไซต์ห้องสมุดดิจิทัล archive.org. อินเทอร์เน็ตอาร์ไคฟ์ให้บริการเข้าถึงชุดสะสมสื่อดิจิทัลฟรี ซึ่งรวมถึงเว็บไซต์ แอปพลิเคชันซอฟต์แวร์ ดนตรี สื่อโสตทัศนูปกรณ์ และสื่อสิ่งพิมพ์ นอกจากนี้ อินเทอร์เน็ตอาร์ไคฟ์ยังสนับสนุนอินเทอร์เน็ตที่เสรีและเปิดกว้าง พันธกิจของคลังข้อมูลคือการมุ่งมั่นที่จะให้ "การเข้าถึงความรู้ทั้งหมดอย่างทั่วถึง"

อินเทอร์เน็ตอาร์ไคฟ์อนุญาตให้ประชาชนอัปโหลดและดาวน์โหลดสื่อดิจิทัลไปยังคลัสเตอร์ข้อมูล แต่ข้อมูลส่วนใหญ่ถูกรวบรวมโดยอัตโนมัติโดยเว็บครอว์เลอร์ ซึ่งทำงานเพื่อรักษาเว็บสาธารณะให้ได้มากที่สุดเท่าที่จะเป็นไปได้ Wayback Machine คลังข้อมูลเว็บของอินเทอร์เน็ตอาร์ไคฟ์ มีการจับภาพหน้าจอของเว็บไซต์มากกว่า 1 ล้านล้านรายการ อินเทอร์เน็ตอาร์ไคฟ์ยังดูแลโครงการแปลงหนังสือเป็นดิจิทัลจำนวนมาก ซึ่งโดยรวมแล้วเป็นหนึ่งในโครงการแปลงหนังสือเป็นดิจิทัลที่ใหญ่ที่สุดในโลก นักข่าวและผู้แก้ไขวิกิพีเดียใช้คลังข้อมูลนี้บ่อยครั้ง

## อ้างอิง

## อ่านเพิ่ม

* "Internet Archive relishes its ‘phenomenal, fabulous success story’"  (October 26, 2025) *[[San Francisco Examiner]]*
* 
* 
* 
* 

## แหล่งข้อมูลอื่น

* 
* Internet Archive Scholar
* 

หมวดหมู่:เว็บไซต์
หมวดหมู่:อินเทอร์เน็ต
หมวดหมู่:ประวัติคอมพิวเตอร์
กระมล ทองธรรมชาติ

ศาสตราจารย์ **กระมล ทองธรรมชาติ** (7 พฤษภาคม พ.ศ. 2478 – 20 มกราคม พ.ศ. 2560) อดีตประธานศาลรัฐธรรมนูญ อดีตสมาชิกสภาร่างรัฐธรรมนูญ พ.ศ. 2539 และอดีตรัฐมนตรีประจำสำนักนายกรัฐมนตรี เกิดเมื่อวันที่ 7 พฤษภาคม พ.ศ. 2478 เป็นตุลาการศาลรัฐธรรมนูญแต่งตั้งจากตุลาการศาลปกครองสูงสุด

## การศึกษา
ศ.กระมล ทองธรรมชาติ หรือที่รู้จักกันในนาม ศ.ดร.กระมล ทองธรรมชาติ เกิดเมื่อวันที่ 7 พฤษภาคม พ.ศ. 2478 สำเร็จการศึกษาชั้นมัธยมศึกษา จากโรงเรียนสวนกุหลาบวิทยาลัย ระดับปริญญาตรีจากคณะรัฐศาสตร์ จุฬาลงกรณ์มหาวิทยาลัย และคณะนิติศาสตร์ มหาวิทยาลัยธรรมศาสตร์ ระดับปริญญาโท M.A. (Government) Oberlin, Ohio สหรัฐอเมริกา และปริญญาเอก Ph.D (Government & Foreign Affairs) มหาวิทยาลัยเวอร์จิเนีย สหรัฐอเมริกา เคยผ่านการศึกษาอบรมจากวิทยาลัยป้องกันราชอาณาจักร รุ่นที่ 25

## การทำงาน
### งานวิชาการ
กระมล ทองธรรมชาติ เริ่มรับราชการเป็นอาจารย์ประจำคณะรัฐศาสตร์ จุฬาลงกรณ์มหาวิทยาลัย และได้ดำรงตำแหน่งคณบดีคณะรัฐศาสตร์ จุฬาลงกรณ์มหาวิทยาลัย 2 สมัย ในระหว่างปี พ.ศ. 2517 ถึง พ.ศ. 2525 และในปี พ.ศ. 2529 ถึงปี พ.ศ. 2533 และเป็นประธานคณะกรรมการวิจัยแห่งชาติ สาขารัฐศาสตร์และรัฐประศาสนศาสตร์ ในระหว่างปี พ.ศ. 2532 ถึงปี พ.ศ. 2543 

### งานการเมือง
กระมล ทองธรรมชาติ ได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516 ต่อมาในปี พ.ศ. 2526 ได้รับแต่งตั้งเป็นรัฐมนตรีประจำสำนักนายกรัฐมนตรี ในรัฐบาลพลเอก เปรม ติณสูลานนท์ ต่อมาในปี พ.ศ. 2539 ได้รับแต่งตั้งเป็นรองประธานสภาร่างรัฐธรรมนูญ (สสร.) ทำหน้าที่ร่างรัฐธรรมนูญแห่งราชอาณาจักรไทย พุทธศักราช 2540

### งานอื่น ๆ
ในปี พ.ศ. 2543 ได้รับแต่งตั้งเป็นตุลาการศาลปกครองสูงสุด และเป็นตุลาการศาลรัฐธรรมนูญ ในปีเดียวกัน (29 กันยายน พ.ศ. 2543 - 7 พฤษภาคม พ.ศ. 2548) และเป็นประธานศาลรัฐธรรมนูญ ในเวลาต่อมา กระทั่งในปี พ.ศ. 2549 เขาได้รับตำแหน่งประธานคณะกรรมการสิทธิเสรีภาพและยุติธรรม (กสย.) (16 มกราคม พ.ศ. 2549 - พ.ศ. 2560)

## ถึงแก่อนิจกรรม
ถึงแก่อนิจกรรมในวันที่ 20 มกราคม พ.ศ. 2560 มีพิธีพระราชทานเพลิงศพ ในวันที่ 26 มีนาคม พ.ศ. 2560 ณ วัดมกุฏกษัตริยารามราชวรวิหาร

## เครื่องราชอิสริยาภรณ์

## อ้างอิง

หมวดหมู่:รัฐมนตรีประจำสำนักนายกรัฐมนตรีไทย
หมวดหมู่:สมาชิกสภาร่างรัฐธรรมนูญไทย
หมวดหมู่:สมาชิกสภานิติบัญญัติแห่งชาติ
หมวดหมู่:ประธานศาลรัฐธรรมนูญไทย
หมวดหมู่:ตุลาการศาลรัฐธรรมนูญ
หมวดหมู่:ตุลาการศาลปกครองไทย
หมวดหมู่:บุคคลจากวิทยาลัยป้องกันราชอาณาจักร
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:นิสิตเก่าคณะรัฐศาสตร์ จุฬาลงกรณ์มหาวิทยาลัย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ต.ภ.
หมวดหมู่:ผู้ได้รับเหรียญจักรพรรดิมาลา
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:ผู้ได้รับปริญญากิตติมศักดิ์จากมหาวิทยาลัยศรีนครินทรวิโรฒ
สดุดีมหาราชา

**เพลงสดุดีมหาราชา** เป็นเพลงที่เกิดจากการประพันธ์ทำนองและคำร้องร่วมกันโดย ชาลี อินทรวิจิตร, สมาน กาญจนะผลิน และสุรัฐ พุกกะเวส เพื่อประกอบภาพยนตร์เรื่อง "ลมหนาว" ของ ชรินทร์ นันทนาคร นำแสดงโดย มิตร ชัยบัญชา, เพชรา เชาวราษฎร์ และอรัญญา นามวงศ์ เมื่อ พ.ศ. 2509

ต่อมาเพลงนี้มีการขับร้องเพื่อถวายพระพรพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษาของทั้งสองพระองค์ (คือ 5 ธันวาคม วันพ่อแห่งชาติ และ 12 สิงหาคม วันแม่แห่งชาติ) อยู่เสมอ โดยถือเป็นธรรมเนียมทั่วไปว่าเพลงนี้ต้องขับร้องต่อจากสรรเสริญพระบารมี และมีการจุดเทียนถวายพระพรชัยมงคล 

รัฐบาลได้จัดเพลงนี้ให้เป็น 1 ใน 6 เพลงสำคัญของแผ่นดิน ตามมติคณะรัฐมนตรีลงวันที่ 30 ธันวาคม พ.ศ. 2546

## เนื้อเพลงสดุดีมหาราชา

### เนื้อเพลงประกอบภาพยนตร์ลมหนาว (2509)

* **คำร้อง:** ชาลี อินทรวิจิตร, สุรัฐ พุกกะเวส, ชรินทร์ นันทนาคร
* **ทำนอง:** สมาน กาญจนะผลิน
* **ขับร้อง:** สุเทพ วงศ์กำแหง, จินตนา สุขสถิตย์, มีศักดิ์ นาครัตน์ นำหมู่

:ขอเดชะองค์พระประมุขภูมิพล
:มิ่งขวัญปวงชนประชาชาติไทย
:มหาราชขัตติยภูวไนย
:ดุจร่มโพธิ์ร่มไทรขวัญใจประชา
       
::ขอเดชะองค์สมเด็จพระราชินี
::คู่บุญบารมีจักรีเกริกฟ้า
::องค์สมเด็จพระเจ้าอยู่หัวมหาราชา
::ข้าพระพุทธเจ้าขอสดุดี
       
:อ่าองค์พระสยมบรมราชันขวัญหล้า 
:เปล่งบุญญาสมสง่าบารมี
:ผองข้าพระพุทธเจ้า 
:ขอน้อมเกล้าอัญชุลี
:สดุดีมหาราชา สดุดีมหาราชินี

### เนื้อเพลงปัจจุบัน
* **คำร้อง:** ชาลี อินทรวิจิตร, สุรัฐ พุกกะเวส
* **ทำนอง:** สมาน กาญจนะผลิน

:ขอเดชะองค์พระประมุขภูมิพล
:มิ่งขวัญปวงชนประชาชาติไทย
:มหาราชขัตติยภูวไนย
:ดุจร่มโพธิ์ร่มไทรของปวงประชา
       
::ขอเดชะองค์สมเด็จพระราชินี
::คู่บุญบารมีจักรีเกริกฟ้า
::องค์สมเด็จพระเจ้าอยู่หัวมหาราชา
::ข้าพระพุทธเจ้าขอสดุดี
       
:อ่าองค์พระสยมบรมราชันขวัญหล้า 
:เปล่งบุญญาสมสง่าบารมี
:ผองข้าพระพุทธเจ้า 
:น้อมเกล้าขออัญชุลี
:สดุดีมหาราชา สดุดีมหาราชินี
:(ซ้ำ)

## แหล่งข้อมูลอื่น
* เพลงสำคัญของแผ่นดิน  จากเว็บไซต์ กรมประชาสัมพันธ์
* ฟังเพลงสำคัญของแผ่นดิน บรรเลงโดยวงดนตรีต่างๆ จาก เว็บไซต์ของสำนักงานเสริมสร้างเอกลักษณ์ของชาติ 
* เพลงสดุดีมหาราชา โดยเว็บไซต์ของสำนักงานเสริมสร้างเอกลักษณ์ของชาติ
* ที่มาของเพลง "สดุดีมหาราชา" คอลัมน์ ซูมซอกแซก 21 สิงหาคม 2554 จากเว็บไซต์ไทยรัฐออนไลน์
* สดุดีมหาราชา...ประเทศไทยมีผู้นำสูงสุดเพียงพระองค์เดียว โดย ต่อพงษ์ ผู้จัดการรายวัน 15 กรกฎาคม 2548 จากเว็บไซต์ผู้จัดการออนไลน์
* ครูสมาน กาญจนะผลิน (9) : กำเนิดเพลงสดุดีมหาราชา(1) โดย คีตา พญาไท 22 สิงหาคม 2550 จากเว็บไซต์ผู้จัดการออนไลน์ 
* ครูสมาน กาญจนะผลิน (จบ) : สดุดีมหาราชา โดย โดย คีตา พญาไท 29 สิงหาคม 2550 จากเว็บไซต์ผู้จัดการออนไลน์

หมวดหมู่:เพลงเฉลิมพระเกียรติ
หมวดหมู่:เพลงสำคัญของแผ่นดิน
หมวดหมู่:เพลงที่ประพันธ์คำร้องโดยชาลี อินทรวิจิตร
หมวดหมู่:เพลงที่ประพันธ์คำร้องโดยสุรัฐ พุกกะเวส
หมวดหมู่:เพลงที่ประพันธ์ทำนองโดยสมาน กาญจนะผลิน
โลกไซเบอร์

**โลกไซเบอร์** (Cyberworlds) คือโลกของสารสนเทศที่อยู่บนปริภูมิไซเบอร์ คำว่าโลกไซเบอร์หรือ "ไซเบอร์เวิลด์" ถูกนำเสนอครั้งแรกในหนังสือเรื่อง "ไซเบอร์เวิลด์" โดยศาสตราจารย์ โทชิยาสึ ลอเรนส์ คูนิอิ โดยให้โลกไซเบอร์สามารถถูกสร้างขึ้นโดยเจตนาหรือเกิดขึ้นเองก็ได้ และโลกของสารสนเทศเหล่านี้สามารถเป็นได้ทั้งแบบเสมือน  โลกจริง  หรือโลกที่ผสมกันระหว่างความจริงและสารสนเทศเสมือน หากจะกล่าวถึงแบบจำลองสารสนเทศในโลกไซเบอร์นี้ ซึ่งในทางทฤษฎีแล้วโลกไซเบอร์จะอยู่ระดับเหนือกว่าระดับที่ผนวกรวมแบบจำลองฐานข้อมูลเชิงพื้นที่และแบบจำลองฐานข้อมูลเชิงเวลา โลกไซเบอร์ยังสร้างและประยุกต์ใช้กับ ธุรกรรมอิเล็กทรอนิกส์ การพาณิชย์อิเล็กทรอนิกส์ การเรียนรู้อิเล็กทรอนิกส์ และวัฒนธรรมประเพณีหรือสังคมเผ่าพันธุ์ทางอิเล็กทรอนิกส์

ลโกซไบเอร์
ลโกซไบเอร์
ไซเบอร์สเปซ

**ไซเบอร์สเปซ** () หรือ **ปริภูมิไซเบอร์** เป็นภาวะนามธรรมเชิงอุปลักษณ์ ใช้ในด้านปรัชญา หรือ คอมพิวเตอร์ เป็นความจริงเสมือนซึ่งแทนโลกในทฤษฎีทางปรัชญาของ คารล์ ปอปเปอร์ (Karl Popper) ซึ่งรวมทั้งสิ่งต่างๆ ในคอมพิวเตอร์จนถึงระบบเครือข่าย

## นามธรรม
ความหมายมีหลากหลายรูปแบบ เช่น หมายถึงปริภูมิของวัตถุและเอกลักษณ์หรือความเป็นตัวตนของมันในโลกอินเทอร์เน็ต หรือพื้นที่ ช่องว่างในโลกของเกม รวมถึงสภาวะแวดล้อมสามมิติที่ผู้ใช้เหมือนจมลึกเข้าไปข้างใน ประกอบด้วยสิ่งสังเคราะห์ต่างๆ หรือบางครั้งก็หมายถึงแหล่งที่อยู่ที่สร้างขึ้น แต่งเติมขึ้นเอง ไม่มีอยู่จริง เป็นต้น โดยอาจมีตัวตนของผู้ใช้งาน โดยในการพัฒนาตัวตนของ ไซเบอร์สเปซ นั้นมีความสามารถในการยืนยันตัวตน สามารถตรวจสอบและนำพาไปยังผู้ใช้จริงในโลกจริง ที่มิใช่ ไซเบอร์สเปซ

## รูปธรรม
ในทางสังคมมีการนำไซเบอร์สเปซ มาใช้ในชีวิตประจำวันเรียกว่ากลุ่มคน หรือสมาคมหนึ่งที่มีการเชื่อมต่อทางระบบอินเทอร์เน็ตผ่านทางไซเบอร์สเปซ รูปแบบใดก็ตาม ที่สามารถพบเจอได้ในชีวิตประจำวัน และกำลังเป็นที่นิยมเช่น facebook Twitter หรือ สมาคมกลุ่มคนที่มีความชอบ ความต้องการในทางเดียวกัน เช่น กลุ่มผู้นิยมดนตรี เพลง ละคร ตัวนักแสดง หรือสิ่งใดสิ่งหนึ่งที่มีการเผยแพร่ในทางสาธารณะและมีผู้คนนิยม เป็นจำนวนหนึ่งก็จะมีการก่อตัวขึ้นในโลกไซเบอร์สเปซ

## รายการอ้างอิง


หมวดหมู่:ความเป็นจริงเสมือน
หมวดหมู่:ประวัติอินเทอร์เน็ต
บริตป็อป

**บริตป็อป** () เป็นแนวเพลงย่อยของป็อปร็อกและออลเทอร์นาทิฟร็อกที่เกิดขึ้นในสหราชอาณาจักร ซึ่งเป็นการเคลื่อนไหวทางวัฒนธรรมครั้งใหญ่ครั้งหนึ่งของอังกฤษช่วงกลางยุค 1990 ในเพลงจะเน้นความเป็นอังกฤษ ท่าทางและสว่างไสวแบบเพลงป็อป ที่ต้องการแสดงปฏิกิริยาต่อเพลงแนวกรันจ์จากอเมริกาและชูเกซซิงจากอังกฤษ วงบริตป็อปที่ประสบความสำเร็จและรู้จักกันมากที่สุดคือ โอเอซิส, เบลอ, พัลป์, และ สเวด ถึงแม้ว่าบริตป็อปจะถูกมองว่าเป็นเครื่องมือสื่อสารการตลาดมากกว่าทางวัฒนธรรมในการอ้างถึงแนวดนตรี แต่มีวงบริตป็อปได้อิทธิพลจากดนตรีอื่นเช่นองค์ประกอบจากเพลงป็อปอังกฤษในยุค 1960 แกลมร็อกและพังก์ร็อกในยุค 1970 และอินดี้ป็อปในยุค 1980 แม้กระทั่งทัศนคติและเครื่องแต่งกายที่ได้อิทธิพลจากมอร์ริสซีย์นักร้องนำวงเดอะสมิธส์ที่ได้ทำให้นึกถึงบริเตน บริตป็อปมุ่งเน้นวงดนตรีจากพวกเพลงใต้ดินในช่วงต้นยุค 1990 ที่เกี่ยวข้องกับคูลบริทานเนียซึ่งต่อจากแฟชันแบบสวิงกิงซิกซ์ตีส์และความเสื่อมคลายของดนตรีแบบกีตาร์ป็อปของอังกฤษ 

การตื่นตัวในการบุกอังกฤษโดยวงกรันจ์จากอเมริกา วงดนตรีอังกฤษที่เกิดขึ้นมาใหม่ เช่น สเวดและเบลอ ได้เริ่มทำการเคลื่อนไหวทันที มักกล่าวถึงดนตรีแบบกีต้าร์ของอังกฤษในอดีตและการเขียนเพลงเกี่ยวกับเรื่องที่สำคัญของอังกฤษ วงดนตรีอื่นซึ่งต่อมาก็ได้แก่ โอเอซิส, เดอะเวิร์ฟ, พัลป์, พลาซีโบ, ซูเปอร์กราส, แคสต์, สเปซ, สลีปเปอร์ และ อีลาสติกา

บริตป็อปนำวงออลเทอร์นาทิฟร็อกของอังกฤษเข้าสู่กระแสะหลัก ก่อให้เกิดแกนนำการเคลื่อนไหวทางวัฒนธรรมในอังกฤษ เรียกว่า คูลบริทานเนีย (Cool Britannia)

การแข่งขันชิงความเป็นใหญ่ในทำเนียบเพลงชาร์จเพลงกับวงบริตป็อประหว่างเบลอและโอเอซิส ได้ให้ขนานนามว่า "The Battle of Britpop" ซึ่งสื่อมวลชนของอังกฤษได้ให้ความสนใจในปี 1995 อย่างไรก็ตามในปี 1997 การเคลื่อนไหวของบริตป็อปได้เริ่มโรยรา หลายวงก็เริ่มถึงจุดสะดุดและเริ่มแยกวง สไปซ์เกิลส์ได้เข้าเป็นที่นิยมแทนบริตป็อป แม้ว่าบางวงได้ประสบความสำเร็จในต่างประเทศโดยเฉพาะอย่างยิ่งสหรัฐอเมริกา ซึ่งทำให้การเคลื่อนไหวของบริตป็อปมาถึงจุดสิ้นสุด
## ดูเพิ่ม
*รายชื่อศิลปินแนวบริตป็อป

## อ้างอิง

## แหล่งข้อมูลอื่น
* All Music Guide entry for Britpop 
* BBC News article on Britpop's 10th anniversary

หมวดหมู่:ดนตรีร็อก
หมวดหมู่:แนวเพลงออลเทอร์นาทิฟร็อก
โทชิยาซุ ลอว์เรนซ์ คูนิอิ

**โทชิยาซุ ลอว์เรนซ์ คูนิอิ** () เป็นบิดาแห่งวงการคอมพิวเตอร์กราฟิกส์หรือเรขภาพคอมพิวเตอร์แห่งเอเชีย ผู้นำเสนอแนวคิดโลกไซเบอร์ขึ้นในปี  ค.ศ. 1968 สำเร็จการศึกษาปี ค.ศ. 1967 และเป็นศาสตราจารย์อยู่ที่มหาวิทยาลัยโตเกียว ระหว่างปี ค.ศ. 1978-1993 เคยได้รับรางวัลด้านการศึกษาเทย์เลอร์ แอล บูธ ในปี ค.ศ. 1998 (Taylor L. Booth Education Award ) ของสมาคมคอมพิวเตอร์ไอทริปเปิลอี (IEEE Computer Society) ซึ่งเป็นรางวัลสูงสุดทางด้านการศึกษาของสมาคมฯ ที่มอบให้เฉพาะบุคคลสำหรับ "การเป็นผู้ริเริ่มและสนับสนุนการศึกษาวิทยาการคอมพิวเตอร์และสารสนเทศ และการผนวกรวมการเรียนรู้ด้วยคอมพิวเตอร์สำหรับการศึกษาแขนงอื่น ๆ" อีกทั้งได้รับเลือกเป็นวุฒิบัณฑิตทางด้านคอมพิวเตอร์วิทัศน์ (Visual Computer) และการคำนวณวิทัศน์ (Visual Computation) ของสมาคมไอทริปเปิลอี และยังได้รับรางวัล "ผู้มีส่วนร่วมในระดับนานาชาติในการบุกเบิกและก่อตั้งศาสตร์การคำนวณด้านคอมพิวเตอร์วิทัศน์"จากประเทศญี่ปุ่น

นอกจากนี้ศาสตราจารย์ คูนิอิ ยังเป็นผู้ริเริ่มโครงการด้าน แรสเตอร์กราฟิกส์ (Raster Graphics) เป็นคนแรก และได้รับเลือกเป็นหนึ่งในกลุ่มนักวิจัยกลุ่มแรกของโลกที่ได้นำเสนอบทความเปิดการประชุมเรื่อง "อินแฟดส์ : ระบบออกแบบแฟชั่นเชิงโต้ตอบ" ในการประชุมวิชาการซิกกราฟ (SIGGRAPH) ครั้งแรกของโลกในปี ค.ศ. 1975

ปัจจุบันศาสตราจารย์ คูนิอิ ดำรงตำแหน่งเป็นศาสตราจารย์ทางด้านคอมพิวเตอร์ผู้ยิ่งใหญ่ของประเทศญี่ปุ่น โดยเป็นผู้ดูแลโครงการสำคัญอย่าง โครงการการบูรณาการและปฏิบัติการข้ามระบบสารสนเทศ โครงการคลังชุดคำสั่งเปิดเผยในระดับนานาชาติ และยังนำเสนองานวิจัยแนวคิดการจำลองแบบเชิงแนวคิดโลกไซเบอร์อย่างต่อเนื่อง

หมวดหมู่:คอมพิวเตอร์กราฟิกส์
หมวดหมู่:บุคคลในวงการคอมพิวเตอร์
หมวดหมู่:นักวิทยาการคอมพิวเตอร์ชาวญี่ปุ่น
หมวดหมู่:บุคคลจากมหาวิทยาลัยโตเกียว
รางวัลด้านการศึกษาเทย์เลอร์ แอล บูธ

**รางวัลด้านการศึกษาเทย์เลอร์ แอล บูธ** (Taylor L. Booth Education Award) เป็นรางวัลสูงสุดทางด้านการศึกษาของ**สมาคมคอมพิวเตอร์ไอทริปเปิลอี** (IEEE) ที่มอบให้กับผู้ที่มีผลงานโดดเด่นในวงการศึกษาด้านวิทยาการคอมพิวเตอร์และวิศวกรรมคอมพิวเตอร์ โดยผู้ได้รับรางวัลต้องมีคุณสมบัติตามเกณฑ์ต่อไปนี้อย่างน้อยสองข้อในสาขาวิทยาการคอมพิวเตอร์และวิศวกรรมคอมพิวเตอร์

* ได้รับการยอมรับอย่างกว้างขวางในฐานะอาจารย์ หรือนักแต่งตำราหรือนักเขียนผู้มีชื่อเสียงและอิทธิพลในด้านนั้น ๆ 
* เป็นผู้นำ สร้างแรงบันดาลใจให้กับเนื้อหาด้านการศึกษาในช่วงการสร้างหลักสูตรในสาขานั้นๆ
* เป็นแรงบันดาลใจให้กับบุคคลอื่น ๆในแวดวงการศึกษาด้านวิทยาการคอมพิวเตอร์และวิศวกรรมคอมพิวเตอร์

## ดูเพิ่ม
* IEEE

## แหล่งข้อมูลอื่น
* Taylor L. Booth Education Award 

หมวดหมู่:การศึกษา
หมวดหมู่:รางวัลด้านวิทยาศาสตร์และวิศวกรรมศาสตร์
หมวดหมู่:รางวัลที่เกี่ยวกับคอมพิวเตอร์